Drie sterf in Pinetown-ongeluk - Maroela Media
Drie persone is dood en vier persone kritiek beseer in ŉ trompop botsing op 21 Maart 2016 op die M19 tussen Pinetown en Durban. Foto: ER24
Drie persone is dood en vier persone kritiek beseer in ŉ trompop botsing Maandagoggend op die M19 tussen Pinetown en Durban in KwaZulu-Natal.
“Paramedici van ER24 en ander dienste het kort ná middernag by die toneel aangekom waar ŉ taxi en ŉ sportnutsvoertuig mekaar reg van voor getref het,” het Werner Vermaak, woordvoerder van ER24, gesê. “ŉ Seuntjie, ongeveer twee jaar oud, en twee volwassenes in die sportnutsvoertuig het aan hul beserings beswyk.”
Die bestuurder van die sportnutsvoertuig en ŉ seun, ongeveer sewe jaar oud, was in die wrak vasgekeer. “Paramedici moes die deure van die voertuig oopbreek om toegang te bekom. Hulle is behandel vir verskeie beserings en na ŉ nabygeleë hospitaal gehaas. Albei was in ŉ kritieke toestand.”
Vermaak het gesê die bestuurder van die taxi en ŉ vroulike passasier het kritieke beserings opgedoen. Hulle was ook in die voertuig vasgekeer. “Die plaaslike brand- en reddingsdiens moes van meganiese toerusting gebruik maak om hulle uit die wrak te bevry. Die vrou, wat vermoedelik swanger is, is op die toneel gestabiliseer voor sy na ŉ hospitaal geneem is.”
Volgens Vermaak is die oorsaak van die ongeluk nog nie bekend nie. “Die taxibestuurder het vermoedelik beheer verloor om ŉ draai op die M19 en oor die middelmannetjie gery voor hy die gesin in die sportnutsvoertuig reg van voor getref het.”
Kla die taxi bestuurder aan vir moord, en nie manslag nie, want hy het geweet deur dit wat hy doen kan hy moontlik mense se lewens in gevaar stel, aldan nie, laat Oscar Pistorius vry.
Whoa!!! Ivan, whoa!!! ‘n Ongeluk is presies dit: ‘N ONGELUK!!! Wat Oscar gedoen het, was beslis nie ‘n ongeluk nie, maar MOORD met VOORBERADE DAGTE.
Stem saam met Ivan, maar glo my dit sal nooit gebeur nie.
Agtergeblewende,apartheid en rasisme kry die skuld. Ek is Gvol vir dit
Hoop die betrokke families kry ook berading!